Arcturus (band)

**Arcturus** er et norsk avant-garde metal-band som ble startet som et black metal-band i 1987.

## Historie
Arcturus ble startet under navnet Mortem av Steinar Johnsen på keyboard, Jan Axel Blomberg (Hellhammer fra Mayhem) på trommer og Marius Vold som bassist og vokalist. Senere begynte Tomas «Samoth» Haugen (fra Emperor) på gitar. Marius Vold ble byttet ut med Kristoffer «Garm» Rygg (fra Ulver) og de spilte inn EP-en *Constellation* som ble gitt ut på Samoths eget plateselskap Nocturnal Art i 1994. Samoth forlot Arcturus etter dette og Arcturus fikk nå en ny gitarist, Carl August Tidemann, i tillegg til bassisten Hugh «Skoll» Mingay.

*Constellation* (utgitt 1994) er den første EP-en og ble kun utgitt i 500 kopier. Låtene ble senere gjeninnspilt på debutalbumet *[[Aspera Hiems Symfonia]]* og gjenutgitt på samlealbumet *[[Aspera Hiems Symfonia/Constellation/My Angel]]*. Det kom også ut et bootleg av EP-en med fire bonuslåter i 1999 kalt *[[Reconstellation]]*.

I 1996 ga de ut debutalbumet *Asperia Hiems Symfonia*. Albumet kan karakteriseres som et eksperimentelt symfonisk black metal-inspirert album. Carl August Tidemann trakk seg kort tid etter at plata ble spilt inn, og Knut Magne Valle tok over gitaren på plata *La Masquerade Infernale* (selv om Tidemann bidrar med noen få soloer) i 1997, som ble et stilmessig brudd med forgjengeren, med mye mer ren vokal og annerledes låtstruktur. I 2002 fulgte *The Sham Mirrors* som de ble nominert til Alarmprisen 2003 i klassen beste metalalbum for. I 2005 ga de ut sitt fjerde studioalbum *Sideshow Symphonies* som var den første plata med Tore Moren på solo-gitar i tillegg til Valle. Arcturus ga ut sin første DVD, *Shipwrecked In Oslo*, høsten 2006.

## Brudd og ny start
Arcturus ble oppløst den 16. april 2007. I 2010, etter at ICS Vortex ble sparket fra Dimmu Borgir, ble det kjent at bandet var booket til ProgPower USA 2011.

## Medlemmer
*Steinar «Sverd» Johnsen &ndash; Keyboard (1987 &ndash;)
*Jan Axel «Hellhammer» Blomberg &ndash; Trommer (1987 &ndash;)
*Simen «ICS Vortex» Hestnæs &ndash; Vokal (2005 &ndash;) (Også session-medlem i 1997)
*Knut Magne Valle &ndash; Gitar (1995 &ndash;)
*Hugh «Skoll» Mingay &ndash; Bass (1995 &ndash; 2000, 2002 &ndash;)

### Tidligere medlemmer
;Vokalister
*Kristoffer «Garm» Rygg (1993 &ndash; 2003)
*Øyvind Hægeland (2003 &ndash; 2005)

;Gitarister
*Tomas Thormodsæter «Samoth» Haugen  (1993 &ndash; 1995)
*Carl August Tidemann (gjest)
*Tore Moren &ndash; Gitar (2003 &ndash; 2007)

;Bassister
*Marius Vold (også vokal) (1987 &ndash; 1991)
*Dag F. Gravem

;Gjesteartister
* Vegard Sverre «Ihsahn» Tveitan &ndash; vokal (på *[[The Sham Mirrors]]*)
* Silje Wergeland &ndash; vokal (på *[[Sideshow Symphonies]]*)
* Mathias Eick &ndash; horn (på *[[The Sham Mirrors]]*)
* Idun Felberg &ndash; Kornett (på *[[La Masquerade Infernale]]*)
* Erik Olivier Lancelot «AiwarikiaR» &ndash; fløyte (på *[[La Masquerade Infernale]]*)
* Svein Haugen &ndash; bass (på *[[La Masquerade Infernale]]*)
* Vegard Johnsen &ndash; fiolin (på *[[La Masquerade Infernale]]*)
* Dorthe Dreier &ndash; bratsj (på *[[La Masquerade Infernale]]*)
* Hans Josef Groh &ndash; cello (på *[[La Masquerade Infernale]]*)

## Diskografi
;Studioalbum
* *[[Aspera Hiems Symfonia]]* (1996)
* *[[La Masquerade Infernale]]* (1997)
* *[[Disguised Masters]]* (1999)
* *[[The Sham Mirrors]]* (2002)
* *[[Sideshow Symphonies]]* (2005)
* *[[Arcturian]]* (2015)
;Samlealbum
* *[[Disguised Masters]]* (1999)
* *[[Aspera Hiems Symfonia/Constellation/My Angel]]* (2002)
;Split album
* *[[True Kings of Norway]]* (2000)
;EP
* *[[My Angel (Arcturus-EP)|My Angel]]* (1991)
* *[[Constellation (Arcturus-EP)|Constellation]]* (1994)
;Demo
* *Promo 90* (1990)
;Musikkvideo
* *[[Shipwrecked in Oslo]]* (2006)

## Referanser


## Eksterne lenker
* 
* 
*